TANTÁRGYLEÍRÁS ÉS HETI TEMATIKA

	Tantárgy neve: Műtárgyvédelem 1
	Kreditértéke: 2

	A tantárgy elméleti vagy gyakorlati jellegének mértéke, „képzési karaktere” 

	A tanóra típusa: előadás
nyelve: magyar
Az adott ismeret átadásában alkalmazandó további módok, jellemzők: vetített előadás tematika szerint tömbösítve

	A számonkérés módja: félévenként kollokvium tételhúzással. A tétel két részből áll: 1. jegyzetben előre kiadott fogalom meghatározása. 2: esszé: esettanulmány műtárgykörnyezet kockázatainak és ideális körülményeinek leírása és előadása
Az ismeretellenőrzésben alkalmazandó további (sajátos) módok: - 

	A tantárgy tantervi helye (hányadik félév): IV. évfolyam 1-2 félév. Órák tönmbösítésével általában havonta egy dálután.

	Előtanulmányi feltételek: -

	Tantárgyleírás: az elsajátítandó ismeretanyag tömör, ugyanakkor informáló leírása:
A tantárgy célja a műtárgyakat befolyásoló környezeti tényezők és azok hatásainak, valamint az optimális műtárgykörnyezet kialakításának és ellenőrzésének módszereivel való megismerkedés. A tananyag támaszkodik a hallgatók által már elsajátított szervetlen és szerves kémiai, fizikai ismeretekre.
Az első félév témái: az alapvető fogalmak tisztázása után a nedvesség, a páratartalom, a hőmérséklet, az elektromágneses sugárzás hatása, kockázatai ismerhetők meg. Az ideális körülmények biztosításának lehetőségeivel foglalkozunk raktár és épület szinten, a klimatizálási-, pára- és hőstabilizálási módszerekkel, lehetőségekkel. Az előadások során a hallgatók megismerkednek a különböző mérőműszerekkel, azok használatával, kalibrálási lehetőségeivel. Részletesen tárgyaljuk a különböző anyagú műtárgyak számára biztosítandó optimális klimatikus körülményeket. Végül a műtárgyak környezetének megvilágítását tárgyaljuk: az elektromágneses sugárzás hatását a műtárgyak anyagaira, a különböző mesterséges fényforrások tulajdonságait és a fényvédelem lehetőségeit a raktárban és a kiállításon.
A második félév a szennyezőanyagok hatásának, mérésének, befolyásolásának módszereivel, a mikroorganizmusok, műtárgykárosító kártevők felismerésével és elhárításuk lehetőségeivel foglalkozunk. előadások hangzanak el a kockázatfelmérésről és kezelésről, végül a raktározási eszközök minősítéséről és állományvédelmi funkciójuk javításának lehetőségeiről.
Az elméleti előadásokat múzeumi gyűjtemények raktári és kiállítási tereinek bejárása egészíti ki, a hallottak és tanultak elméleti alkalmazására is sort kerítünk.

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	[bookmark: _Hlk94190273]- Bacci, M.: LightCheck®, new disposable indicators for monitoring lighting conditions in museums
- Bakayné Perjés J.: Raktározás, tárolóeszközök és csomagolóanyagok, Múzeumi Állományvédelmi Füzetek 2., Budapest, 2005
- Békési – Gardánfalvi M.: Biztonságtechnika múzeumi környezetben, Múzeumi Állományvédelmi Füzetek 8., Budapest, 2011
- Érdi M., Orosz K., Peller T., Szlabey D.: Vízkár könyv- és irattárakban – útmutató a hatékony felkészülésre és mentésre. In: Papíripar 2015. LIX. 1.
- Járó M.: A legfontosabb műtárgykörnyezeti paraméterek mérése, Múzeumi Állományvédelmi Füzetek 1., Budapest, 2003., 2005.
- Járó M.: Megelőző műtárgyvédelem a kiállításon, Múzeumi Állományvédelmi Füzetek 3., Budapest, 2005.
- Kastaly B.: Múzeumi gyűjtemények anyagait károsító mikroorganizmusok, Múzeumi Állományvédelmi Füzetek 7., Budapest, 2010
- Orosz K.: Fontosabb a műtárgyvédelemmel, műtárgykörnyezettel kapcsolatos fogalmak, (MKE jegyzet, kézirat gyanánt)

- Orosz K.: Tájházi kockázatkezelés, In: Tájházi tudástár 2 Tájházaink megújítása – műtárgyvédelem tájházi környezetben Szentendre 2019.
- Szabó B.: Alapvető restaurálási és műtárgy-kiállítási
kérdések szabadtéri intézményekben, In: Tájházi tudástár 2 Tájházaink megújítása – műtárgyvédelem tájházi környezetben Szentendre 2019.
- Kovács L.: Víz okozta károsodások tárgyak kinti helyszínen, In: Tájházi tudástár 2 Tájházaink megújítása – műtárgyvédelem tájházi környezetben Szentendre 2019.
- Tétreault, J.: Airborne Pollutants in Museums, Galleries and Archives: Risk Assessment, Control Strategies and Preservation Management, Canadian Conservation Institute, 2003, Ottawa, Canada
- UNISDR Terminology on Disaster Risk Reduction United Nations International Strategy for Disaster Reduction (UNISDR) Geneva, Switzerland, 2009.
- Vásárhelyi Tamás: Múzeumi gyűjtemények és kiállítások állati kártevői és az ellenük való védekezés, Múzeumi Állományvédelmi Füzetek 4., Budapest, 2007

	

	
Féléves tematika hetekre lebontott rövid ismertetése (tömbösített órák)
	1. 
	Bevezetés 1-2. A műtárgykörnyezet feladata a múzeumban. alapelvek, fogalmak, feladatok.

	2. 
	A relatív páratartalomról 1. A nedvesség hatása a műtárgyakra. anyagismeret ismétlés.

	3.
	A relatív páratartalomról 2. A nedvesség megjelenése, hatása, mérése és elhárításának különböző lehetősége

	4.
	A hőmérsékletváltozás hatása a műtárgyakra

	5.
	A klimatizálás, avagy a páratartalom és hőmérséklet dinamikus változásainak hatása

	6.
	A fény hatása a műtárgyakra.




	Tantárgy felelőse: Heitler András tanszékvezető

	Tantárgy oktatásába bevont oktató(k) és elérhetősége(ik): Peller Tamás Károly
e-mail: peller.tamas@pim.hu,

	A tantárgy tanításának időpontja/helyszíne: péntek 13:00-15:15
MNM KK Petőfi Irodalmi Múzeum, 1053 Bp. Károlyi u. 16. (elméleti előadások)
MNM KK MNM 1087 Bp. Könyves Kálmán krt. 40. (laborgyakorlat)

	Tantárgykódja: RMN-MŰTR01

	Felelős tanszéke: Restaurátor Tanszék

	Képzési idő szemeszterekben: 4

	Tanórák száma összesen: 13

	[bookmark: _GoBack]Tanulmányi követelmények: 

	Oktatási módszerek: 

	Javasolt tanulási módszerek: órajegyzet, szakirodalom

	A hallgató egyéni munkával megoldandó feladatainak száma: -  

	Felhasználható fontosabb technikai és egyéb segédeszközök: 

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): 10

